আমানুল্লাহ মোহাম্মদ আসাদুজ্জামান
আমানুল্লাহ মোহাম্মদ আসাদুজ্জামান (জুন ১০, ১৯৪২ - জানুয়ারি ২০, ১৯৬৯) একজন শহীদ ছাত্রনেতা; তিনি আইয়ুব খানের পতনের দাবীতে মিছিল করার সময় জানুয়ারি ২০, ১৯৬৯ সালে পুলিশের গুলিতে নিহত হন। তবে তিনি সর্বসমক্ষে শহীদ আসাদ নামেই অধিক পরিচিত ব্যক্তিত্ব। শহীদ আসাদ হচ্ছেন ১৯৬৯ সালের গণ-আন্দোলনে পথিকৃৎ তৎকালীন পূর্ব-পাকিস্তানের তিন শহীদদের একজন; অন্য দু'জন হচ্ছেন - শহীদ রুস্তম ও শহীদ মতিউর। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান।
আজাদ আবুল কালাম
আজাদ আবুল কালাম (২৬ অক্টোবর, ১৯৬৬) একজন বাংলাদেশী অভিনেতা ও নাট্যকার। মঞ্চ নাটক দিয়ে তার অভিনয় জীবন শুরু হয়। পরে তিনি টেলিভিশন নাটক ও চলচ্চিত্রেও অভিনয় করেন। তার অভিনীত চলচ্চিত্রসমূহ হল "কিত্তনখোলা", "ফুলকুমার", "লালন", "খণ্ডগল্প ৭১", "বৃহন্নলা", "কৃষ্ণপক্ষ"। অভিনয়ের পাশাপাশি তিনি নাট্য নির্মাণের সাথেও জড়িত। ২০১৩ সালে তিনি "সবুজ ভেলভেট" নাটকের জন্য মেরিল-প্রথম আলো পুরস্কার-এ সমালোচক বিভাগে সেরা নাট্যকারের পুরস্কার লাভ করেন।